open-index/open-wikipedia-markdown huggingface dataset:
הצהרת הריבונות הממלכתית של רוסיה הסובייטית

ממוזער |העמוד הראשון מתוך המסמך המקורי של הצהרת ריבונות **הצהרת הריבונות הממלכתית של רוסיה הסובייטית** (ברוסית: **Декларация о государственном суверенитете РСФСР**) היה צו פוליטי של הרפובליקה הסובייטית הפדרטיבית הסוציאליסטית הרוסית, שהייתה אז חלק מברית המועצות, שסימנה את תחילתה של הרפורמה החוקתית ברוסיה. ההצהרה אומצה על ידי הקונגרס הראשון של צירי העם של רוסיה ב-12 ביוני 1990. היא הכריזה על ריבונות רוסיה ועל הכוונה להקים מדינה חוקתית דמוקרטית בתוך ברית המועצות. 

ההצהרה קובעת גם את הדברים הבאים:
* עדיפות לחוקה וחוקי רוסיה על פני חקיקה של ברית המועצות (עקרון הריבונות).
* הזדמנויות משפטיות שוות לכלל האזרחים, המפלגות הפוליטיות והארגונים הציבוריים (עקרון השוויון בפני החוק).
* עקרון הפרדת רשויות החקיקה, הביצוע והשיפוט;
* הצורך להרחיב משמעותית את זכויות הרפובליקות, האזורים, המחוזות, שטחי רוסיה האוטונומיות (עקרון הפדרליזם).
על ההצהרה חתם יו"ר הנשיאות של הסובייט העליון, בוריס ילצין.

יום ההכרזה, 12 ביוני, נחגג כיום רוסיה, החג הלאומי בפדרציה הרוסית, מאז 1992.

## ראו גם
* פירוק ברית המועצות
* חוקת רוסיה
* המשבר החוקתי הרוסי משנת 1993

## קישורים חיצוניים
* הצהרת הריבונות הממלכתית של הרפובליקה הסוציאליסטית הפדרטיבית הסובייטית הרוסית (אנגלית) 17 רגעים בארכיון ההיסטוריה הסובייטית, אוניברסיטת מדינת מישיגן .
## הערות שוליים

קטגוריה:רוסיה: חוק ומשפט
קטגוריה:1990 בברית המועצות
קטגוריה:1990 בפוליטיקה
מגפת הקורונה בבחריין

ממוזער|ימין|בכירים בחריינים בפגישה דיפלומטית, עוטים מסיכות ונמנעים מלחיצת יד.
**[[מגפת הקורונה]]**, בה חלו רבים במחלת נגיף הקורונה בבחריין, התפשטה אל המדינה בסוף ינואר 2020.

## רקע

ב-12 בינואר 2020 אישר ארגון הבריאות העולמי (WHO) כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.

שיעור התמותה במקרה של מגפת הקורונה היה נמוך בהרבה ממגפת הסארס שהתפרצה בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.

## התפשטות המגפה
ב-31 בינואר הודיעה בחריין כי היא מבקשת מאזרחיה להימנע מלטוס לסין עקב התפרצות נגיף הקורונה במדינה.

ב-24 בפברואר הודיעה בחריין על מקרה ראשון של אדם שאובחן כחולה בנגיף הקורונה. לפי משרד הבריאות הבחרתיני מדובר באזרח המדינה אשר חזר מאיראן.

באותו יום, הודיעה בחריין על השהיית כל הטיסות הנכנסות מנמל התעופה הבינלאומי דובאי ושארג'ה למשך 48 שעות עקב התפשטות נגיף הקורונה.

ב-26 בפברואר הודיעה בחריין על סגירת כל בתי הספר והמשתלות ברחבי המדינה.

ב-16 במרץ הודיעה בחריין על מקרה מוות ראשון מנגיף הקורונה. הקורבן, היא אישה בת 65 אזרחית המדינה אשר חזרה למדינה מאיראן.

באותו יום, הודיעה חברת התעופה של בחריין, גולף אייר כי היא תבצע טיסות למספר יעדים מעטים בעולם ביניהן: אבו דאבי, דובאי, מוסקאט, לונדון, פריז, פרנקפורט, קהיר, איסטנבול, מומבאי, ניו דלהי, קוצ'ין, קראצ'י ומנילה.

ב-17 במרץ הודיעה בחריין על סגירת בתי הקולנוע למשך חודש, שירותי המסעדות תוגבלנה לשירותי טייק-אווי ומשלוחים, והודיעה כי כל הנכנסים בשערי המדינה יצטרכו לשהות בבידוד למשך שבועיים.

בנוסף על כך, דווח כי חברת התעופה הערבית, פליי דובאי הודיעה על השהיית טיסותיה אל בחריין וממנה עד 31 במרץ.

ב-23 במרץ הודיעה בחריין על סגירת כל המסגדים ברחבי המדינה.

ב-25 במרץ הודיעה בחריין על סגירת כל בתי העסק הלא-חיוניים ברחבי המדינה החל מ-26 במרץ למעט סופרמרקטים, חנויות פארם, מאפיות, בנקים, חנויות קרח והיפרמרקטים שיישארו פתוחים.

ב-6 באפריל דווח כי מנהיגי הקהילה ההודית בבחריין דוחפים את השלטונות במדינה להתיר לטיסות מטען להחזיר גופות למולדתם.

## קישורים חיצוניים

## הערות שוליים

בחריין
קטגוריה:בחריין: היסטוריה
קטגוריה:בחריין: בריאות ורפואה
בחריין
מגפת הקורונה בירדן

**[[מגפת הקורונה]]**, בה חלו רבים במחלת נגיף הקורונה בירדן, התפשטה אל המדינה בתחילת מרץ 2020.

## התפשטות המגפה
ממוזער|353x353 פיקסלים
ב-2 במרץ הודיעה ירדן על מקרה ראשון של הדבקה בנגיף הקורונה. על פי שר הבריאות הירדני, מדובר באדם שחזר מאיטליה 16 ימים לפני כן, ונמצא חיובי לנגיף.

ב-10 במרץ הודיעה ירדן על סגירת גבולותיה הימיים וכי היא אוסרת על אזרחיה לטוס ללבנון וסוריה ועל הגעת תיירים ונוסעים מלבנון, ספרד, צרפת, סוריה וגרמניה לתחומי המדינה עקב החשש מהתפשטות הנגיף.

ב-11 במרץ הודיעה ירדן כי היא אוסרת כניסת אזרחים מישראל, עיראק ומצרים.

ב-14 במרץ הודיעה ירדן על שורה של צעדים במטרה למנוע את התפשטות הקורונה ברחבי הממלכה:
# הפסקת הטיסות הבינלאומיות לשטחה של ממלכת ירדן החל מ-17 במרץ.
# כל האירועים הציבוריים בוטלו.
# כל בתי הספר, הגנים, האוניברסיטאות והקולג'ים ברחבי הממלכה נסגרו החל מ-15 במרץ למשך שבועיים, כמו כן, החלו בלימודים מקוונים.
# כל המסגדים והכנסיות ברחבי הממלכה נסגרו.
# אתרי התיירות, בתי הקולנוע ושירותי הספורט השהו את פעילותם.

ב-16 במרץ הודיעה ירדן על סגירת כל המסעדות ברחבי המדינה.

ב-17 במרץ הודיעה ירדן על סגירת גבולותיה עם ישראל, הרשות הפלסטינית, סוריה ועיראק.

באותו יום, הופסקו כל הטיסות הבינלאומיות מרחבי העולם לשדות התעופה בירדן.

ב-19 במרץ הודיעה ירדן על מצב חירום לאומי ברחבי המדינה כחלק מהמאבק בנגיף הקורונה.

ב-21 במרץ הוכרזו הסגר כללי ועוצר במדינה.

ב-28 במרץ הודיעה ירדן על מקרה מוות ראשון מנגיף הקורונה. על פי מנהל בית החולים בעמאן, הקורבן הייתה אישה בת 83.

באפריל, חלה ירידה בתחלואה. בסוף אפריל, היו הקלות שונות כמו פתיחת עסקים. במאי התמודדה ירדן עם גל שני של המגפה, כנראה על רקע הרמאדן. ב-21 במאי, הכריזו הרשויות על סגר כללי של שלושה ימים לקראת עיד אל-פיטר, זאת בשל 23 מקרים חדשים שנתגלו במדינה, לאחר ימים רבים ללא מקרים חדשים.

הרשויות דרשו מנוסעים שחזרו מחו"ל לענוד צמידים אלקטרוניים, שמאפשרים לשלטונות לוודא שהם מקיימים את הוראות הבידוד. בתחילת אוגוסט, פתחה את הגבולות לתיירים מ-22 מדינות, שהוגדרו ירוקות. נסגרו בהמשך.

באוקטובר, הוטל עוצר בן יומיים, כמה חודשים אחרי קודמו. כמו כן, הוקמה ממשלה חדשה שהתמודדה עם עליה חדה בתחלואה. ב-22 באוקטובר, החלו להטיל עוצרים בסופי שבוע בנוסף לעוצר הלילי שהיה.

מיד לאחר הבחירות, ב-10 בנובמבר, המדינה נכנסה לסגר כללי, וזאת עקב עלייה בהדבקה לרמה של אלפי נדבקים חדשים ביום ושיעור בדיקות חיוביות גבוה.

לאחר תקופה ארוכה של ירידה בתחלואה, נפתחו בתחילת פברואר 2021 הגנים ובתי הספר היסודיים במדינה, לראשונה אחרי כמעט שנה. גם תלמידי השנה האחרונה שבו ללמוד.

בפברואר החלה עליה בתחלואה. הממלכה התמודדה עם המוטציה הבריטית. הממשלה נאלצה לבצע מחדש סגר בימי שישי ולעכב את פתיחת בתי הספר תוך הטלת מגבלות מחמירות על התכנסויות ציבוריות וקנסות נוקשים יותר על אי-לבישת מסכות והתעלמות מרחוק חברתי. במרץ נוספו הגבלות.

## קישורים חיצוניים

* WHO- תמונת תחלואה מתעדכנת
* אתר משרד הבריאות הירדני
* 
*Ghosts replace crowds as covid 19 rattles Jordan's ancient city of petra, , הגרדיאן, 15 במאי 2020
*Jordan suffers Covid surge after early success against virus , הגרדיאן, 4 בנובמבר 2020
*ירדן בפני שלושה ואף ארבעה אתגרים, אוגוסט 2020

## הערות שוליים

ירדן
קטגוריה:ירדן: היסטוריה
קטגוריה:ירדן: בריאות ורפואה
קטגוריה:אסונות בירדן
ירדן
רועי שנהר

**רועי שנהר** (נולד ב־10 במרץ 1971) הוא כימאי ישראלי, פרופסור מן המניין במחלקה לכימיה באוניברסיטה העברית בירושלים.

## ביוגרפיה
שנהר נולד בשנת 1971. את התואר הראשון בכימיה ומדעי המחשב קיבל בשנת 1995 מהאוניברסיטה העברית בירושלים, והמשיך במסלול הישיר לדוקטורט בכימיה. את הדוקטורט סיים בשנת 2002 בהנחייתם של פרופ' מרדכי רבינוביץ ופרופ' איתמר וילנר. נושא עבודת הדוקטורט היה "Anions of Special Aromatic Hydrocarbons: Electronic Structure, Electron Ejection, and Aggregation Phenomena".

בשנים 2002–2004 שהה במחלקה לכימיה ובמחלקה להנדסה ומדע הפולימרים באוניברסיטת מסצ'וסטס במסגרת פוסט דוקטורט. בשנת 2005 המשיך לפוסט דוקטורט נוסף בפקולטה להנדסת חשמל בטכניון.

לשנהר גם רישיון טיס פרטי מטעם מנהל התעופה הפדרלי של ארצות הברית. את הרישיון קיבל בשנת 2004.

### קריירה אקדמית
בשנת 2006 מונה שנהר למרצה בכיר במכון לכימיה באוניברסיטה העברית. בשנת 2012 מונה לפרופסור חבר, ובשנת 2023 כפרופסור מן המניין.

כראש מעבדה הוא מתמחה בחקר פולימרים, בלוק-פולימרים ובחומרים בעלי תכונות תלויות מורפולוגיה. והעמיד תלמידים אשר חלקם התקדמו לסגל הבכיר באוניברסיטאות בישראל. בד בבד עם עיסוקו כחוקר הוא יו"ר ועדת ההיגוי של ההוראה הממוחשבת באוניברסיטה העברית. בנוסף שנהר חבר בהנהלת החברה הישראלית לפולימרים ופלסטיק.

## משפחה
שנהר נשוי לקלאודיה, ד"ר למדעי המחשב, חוקרת AI, ולהם שני ילדים.

## פרסומים נבחרים

* Michman, E., Langenberg, M., Stenger, R., Oded, M., Schvartzman, M., Müller, M., & Shenhar, R. (2019). Controlled Spacing between Nanopatterned Regions in Block Copolymer Films Obtained by Utilizing Substrate Topography for Local Film Thickness Differentiation. *ACS applied materials & interfaces*, *11*(38), 35247–35254
* Aviv, Y., Altay, E., Fink, L., Raviv, U., Rzayev, J., & Shenhar, R. (2018). Quasi-two-dimensional assembly of bottlebrush block copolymers with nanoparticles in ultrathin films: combined effect of graft asymmetry and nanoparticle size. *Macromolecules*, *52*(1), 196–207
* Ploshnik, E., Salant, A., Banin, U., & Shenhar, R. (2010). Hierarchical Surface Patterns of Nanorods Obtained by Co‐Assembly with Block Copolymers in Ultrathin Films. *Advanced Materials*, *22*(25), 2774–2779


## קישורים חיצוניים
* אתר קבוצת המחקר של פרופ' רועי שנהר, באתר האוניברסיטה העברית בירושלים

## הערות שוליים

קטגוריה:סגל האוניברסיטה העברית בירושלים: כימיה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1971
אלפין סוג 100 מונו

ממוזער|310px|אלפין סוג 100 מונו
**אלפין סוג 100 מונו** (באנגלית: **Elfin Type 100 Mono**) היא מכונית מרוץ חד-מושבית מתוצרת "Elfin Sports Cars"  האוסטרלית אשר יוצרה בין השנים 1964–1969 במטרה להשתתף ב"מרוצי פורמולה 1.5 ליטר" שנערכו באוסטרליה ("Australian 1½ Litre Formula" )

יוצרו 19 יחידות.

## היסטוריה דגם "אלפין סוג 100 מונו"
* השם "מונו" (מלשון "מונוקוק") ניתן לדגם בגלל מבנהו – "גוף אחיד".
* בשנת 1963 החל נהג ומעצב מכוניות המרוץ גארי קופר ("Garrie Cooper" ) לעבוד על תכנון "מונוקוק" מהפכני של מכונית שנועדה לשלוט בקבוצת המרוץ האוסטרלית של 1.5 ליטר ("Australian 1½ Litre Formula" ). יצרנית מכוניות "לוטוס" ("Lotus Cars" ) כבר בנו את המונוקוק של פורמולה 1 בניצוחו של קולין צ'פמן ("Colin Chapman" ) אך הרעיון היה עדיין בחיתוליו. מבנה המונוקוק הסיר את הצורך במארז מסגרת הצינור "Superleggera"  המסורתי, ורתם מסגרת פלדה קלילה מאוד, אליה חוברו לוחות אלומיניום למבנה נוקשה מאוד. המבנה המוגמר שקל בערך 80 ק"ג פחות מהצינור הממוסגר שהחליף. באופן ייחודי, החלק החלול של גוף הרכב היה אטום כדי לשמש כמכל הדלק. דגם ה"אלפין מונו" ערך את הופעת הבכורה שלו בתערוכת מכוניות המרוץ במלבורן באוגוסט 1964.

## ראו גם
* מרוץ מכוניות
* אלפין MR5
* אלפין סוג 600
* אלפין סוג 3 קלאבמן

## קישורים חיצוניים

## ביאורים

## הערות שוליים

קטגוריה:דגמי מכוניות שהושקו ב-1964
קטגוריה:מכוניות מרוץ
קטגוריה:כלי רכב המיוצרים באוסטרליה
סוג 100 מונו
יערית בן יעקב

**יערית בן יעקב-טאובר** (נולדה ב-1968) היא מתרגמת ועורכת ישראלית.

## ביוגרפיה

נולדה בישראל בשנת 1968, בתם של העיתונאי ורדי בן יעקב והפזמונאית שמרית אור. סבה הוא המשורר יעקב אורלנד. גדלה בירושלים.

בשנת 1978, בפסטיבל שירי הילדים התשיעי, ביצעה הזמרת רוחמה רז את השיר "יערית", שכתבה עליה אמה. בשנת 1982, בהיותה בת ארבע עשרה, ליוותה בנגינה בחליל צד את הזמר יזהר כהן בתחרות הקדם-אירוויזיון 1982 בשירו "אל האור".

בשנות ה-90 של המאה ה-20 שיחקה בסדרת הטלוויזיה "כסף קטלני" ששודרה בערוץ 2.

בן יעקב-טאובר תרגמה ספרים רבים מאנגלית ומספרדית, שיצאו בהוצאות ספרים שונות ובהן: עם עובד, כנרת, כתר, מודן.

נשואה לאורי טאובר (בנו של שלמה טאובר משדה ורבורג, ששימש סגן יו"ר המועצה האזורית דרום השרון). טאובר היה קצין האמל"ח (אמצעי לחימה) של סיירת מטכ"ל, והוא שרכש את מכונית המרצדס השחורה ששימשה את היחידה במבצע אנטבה. לאחר מכן היה איש המוסד. הם הורים לשניים ומתגוררים בתל אביב.

## מתרגומיה
* **סיפורי ככה זה**, רודיארד קיפלינג (1999)
* **אהבה, פרוזאק, סקרנות וספקות**, לוסיה אצ'וריה (2004)
* **מחר בקרב חשוב עלי**, חוויאר מריאס (2006)
* **איזון מופלא**, לוסיה אצ'וריה (2007)
* **בדידותם של המספרים הראשוניים**, פאולו ג'ורדנו (ירושלים : כתר, 2010)
* **בלעדיה**, אנטוניו מוניוס מולינה (2010)
* **סימפוניית הזמן הקצר**, מתיה סיניוריני (2011)
* **האורות בבתים של אחרים**, קיארה גמברלה (2012)
* **התאהבויות**, חוויאר מריאס (2013)
* **הריקוד האחרון של צ'רלי**, פאביו סטאסי (2015)
* **לבנה כחלב, אדומה כדם**, אלסנדרו ד'אבניה (2016)
* **עשר דקות** קיארה גמברלה (2016)

## קישורים חיצוניים
* 
* התרגומים של יערית בן יעקב, אתר סימניה

קטגוריה:ישראליות שנולדו ב-1968
קטגוריה:מתרגמות ישראליות
קטגוריה:מתרגמים ישראלים
ורדי בן יעקב

**ורדי בן יעקב** (1933 - 14 בינואר 2007) היה עיתונאי, מתרגם ואיש רדיו ישראלי.

## ביוגרפיה
נולד בתל אביב ולמד בבית הספר גאולה בעיר. בצה"ל שירת בגדנ"ע. לאחר שחרורו נסע ללמוד באוניברסיטת קולומביה. לאחר מכן שהה במשך תקופה בצרפת. בשובו מצרפת למד באוניברסיטה העברית.

במשך כמה שנים עבד בקול ישראל. בשנת 1973 עבר לעיתון מעריב, שם שימש ראש דסק החדשות ועורך המדור לספרות. בשנת 1992 מונה לעורך מדור הדעות בעיתון. עסק גם בתרגום.

נפטר בשנת 2007, בגיל שבעים וארבע. היה נשוי בשנית לפזמונאית שמרית אור. בתם היא המתרגמת יערית בן יעקב. אשתו השלישית הייתה דניאלה בוקשטיין בן-יעקב, בתו של דניאל בוקשטיין.

## תרגומיו
* **שונה היא אמריקה**, סטיוארט שלום רוזנברג (רמת גן, מסדה, 1969)
* **לצפור שוב אין כנפיים**, מכתביו של פטר שוויפרט (תל אביב, ספרית מעריב, 1978)
* **יומו של השלושרגל**, ג'ון וינדהאם (תל אביב, ספרית פועלים, 1980)
* **התעתוע**, ולדימיר וולקוף (גבעתים, מסדה, 1988)

## קישורים חיצוניים
* 
* 
* אברהם תירוש, האיש שידע הכל, מעריב, מוסף שבת - ספרות וספרים, עמ' 26, 19 בינואר 2007

קטגוריה:סגל מעריב
קטגוריה:מתרגמים ישראלים
קטגוריה:אנשי רדיו ישראלים
קטגוריה:בוגרי גימנסיה גאולה
קטגוריה:בוגרי אוניברסיטת קולומביה
קטגוריה:בוגרי האוניברסיטה העברית בירושלים
קטגוריה:יהודים הקבורים בהר המנוחות
קטגוריה:ישראלים שנולדו ב-1933
קטגוריה:ישראלים שנפטרו ב-2007
גדר חשמלית

[שמאל|ממוזער|250px|גדר חשמלית משולבת ב[גדר רגילה]]

**גדר חשמלית** היא גדר אשר גורמת להתחשמלות הנוגע בה על מנת למנוע מבני אדם או מבעלי חיים לחצות אותה. עוצמת הזרם החשמלי אשר עובר בגדר נעה בין כזו הגורמת חוסר נוחות עד גדרות אשר גורמות למוות במגע עמן. מרב הגדרות החשמליות בימינו משמשות לחקלאות ולשליטה בבעלי חיים, אם כי יש גדרות חשמליות אשר ייעודן מניעת כניסה לאזורים ביטחוניים מסווגים, לבסיסי צבא, וכן למניעת יציאה ממקומות כמו מתקני מעצר ובתי סוהר.

## עיצוב ופונקציונליות
גדרות חשמליות מעוצבות כך שיסגרו מעגל חשמלי בשעה שבעלי חיים או בני אדם נוגעים בהן ובקרקע. מחולל יוצר חשמל ומשחרר פולסים של חשמל במתח גבוה בקצב של פולס בשנייה לאורך הגדר. פולס זה זורם ישירות לקרקע דרך מוט מוליך חשמל אשר מחובר לאדמה, בשעה שהזרם מופר על ידי יצור אשר נוגע הן בגדר והן בקרקע בו זמנית הוא סוגר מעגל, וזרם עובר ישירות דרך בעל החיים. סגירת מעגל זו היא אשר יוצרת את האפקט של הגדר החשמלית. עצמת האפקט תלויה בעוצמת הפולס, במתח, במידת הנגיעה וכו'.
מידת האפקט יכולה לנוע בספקטרום של כמעט וכלל לא חשים בזרם, דרך חוסר נוחות, כאב ובמקרה קיצון מוות.

## קישורים חיצוניים

קטגוריה:אמצעי ביצור
חשמלית
ג'ון סאליבן (מזכיר הצי)

**ג'ון לורנס סאליבן** (באנגלית: **John Lawrence Sullivan**; 16 ביוני 1899 – 8 באוגוסט 1982) היה עורך דין אמריקאי, שכיהן במספר משרות בממשלה הפדרלית של ארצות הברית בממשלו של נשיא ארצות הברית הארי טרומן, כולל בתפקיד מזכיר הצי של ארצות הברית.

## ביוגרפיה
ג'ון סאליבן נולד במנצ'סטר, ניו המפשייר. הוא למד בדארטמות' קולג' ובבית הספר הרווארד למשפטים, שם הוא סיים את לימודיו ב-1924. בין השנים 1940–1944 הוא שימש כסגן מזכיר האוצר של ארצות הברית, בין השנים 1945–1946 הוא שימש כסגן מזכיר הצי של ארצות הברית לענייני אווירייה ובין השנים 1946–1947 הוא שימש כתת-מזכיר הצי.
### מזכיר הצי
עם מינויו של ג'יימס פורסטל כמזכיר ההגנה הראשון של ארצות הברית, מונה סאליבן לשמש כמזכיר הצי. תרומותיו העיקריות של סאליבן להתוויית כיווניו העתידיים של הצי כללו את הכנסת השימוש בהנעה גרעינית של כלי שיט. ב-1947, עקף היימן ריקובר, אז קצין צי בדרגת קפטן, את שרשרת הפיקוד והגיע ישירות לראש המבצעים הימיים אדמירל צי צ'סטר נימיץ, שגם הוא היה איש צוללות בעברו, כדי להעלות את רעיונותיו בנוגע לספינות מלחמה מונעות באנרגיה גרעינית. נימיץ הבין מיד את הפוטנציאל הגלום בהנעה גרעינית והמליץ על המיזם בפני סאליבן, שאישר את בניית כלי השיט הראשון בעולם שהונע באנרגיה גרעינית, הצוללת הגרעינית נאוטילוס, ובשל כך ציין ריקובר שסאליבן היה "האב האמיתי של הצי הגרעיני". במאי 1949 התפטר סאליבן מתפקידו במחאה על כך שמזכיר ההגנה השני, לואיס א. ג'ונסון, ביטל את בניית נושאת העל "ארצות הברית" (USS United States). התפטרותו הייתה חלק מהעימות הבין-זרועי שנודע בשם "מרד האדמירלים" .

ג'ון סאליבן נפטר ב-8 באוגוסט 1982 באקסטר, ניו המפשייר. הוא נטמן בבית הקברות הלאומי ארלינגטון.

## קישורים חיצוניים

* ג'ון סאליבן באתר בית הקברות הלאומי ארלינגטון 
* 

## הערות שוליים

קטגוריה:אמריקאים ילידי ניו המפשייר
קטגוריה:מנצ'סטר (ניו המפשייר): אישים
קטגוריה:מזכירי הצי של ארצות הברית
קטגוריה:בוגרי דארטמות' קולג'
קטגוריה:בוגרי בית הספר למשפטים באוניברסיטת הרווארד
קטגוריה:אישים הקבורים בבית הקברות הלאומי ארלינגטון
קטגוריה:אמריקאים שנולדו ב-1899
קטגוריה:אמריקאים שנפטרו ב-1982
אלפין A106

**אלפין A106** (בצרפתית: **Alpine A106**) היא מכונית ספורטיבית בתצורות קופה וקבריולה אשר יוצרה על ידי יצרנית מכוניות המרוץ והספורט הצרפתית "אלפין"  (בצרפתית: **Societe Anonyme des Automobiles Alpine**) אשר יוצרה בין השנים 1961–1955.

דגם ה-"אלפין A106" בנוי ממרכב עשוי מפיברגלאס.

## תצורות "אלפין A106"
* 2 דלתות - קופה
* 2 דלתות - קבריולה, הדגם הוצג לראשונה באוקטובר 1957 בתערוכת הרכב של פריז

## "אלפין A106"

* רכיבים מכניים ל-"אלפין A106" נלקחו מדגם הקטר שבו מתוצרת רנו
* 2 דלתות
* מנוע בנזין
* מנוע אחורי
* סוג הנעה : הנעה אחורית
* מנוע קירור מים

## תמונות

קובץ:Alpine A106.jpeg | אלפין A106
קובץ:Alpine A106..7.jpg | אלפין A106
קובץ:Alpine Renault A 106 Mille Miles in 1-18 scale (16395645007).jpg | אלפין A106
קובץ:Alpine Renault A 106 Mille Miles in 1-18 scale (16601830751).jpg | אלפין A106
קובץ:1958 Alpine A106 rear.jpg | אלפין A106, שנת 1958
קובץ:Alpine Renault A 106 in 1-18 scale (16601792761).jpg | אלפין A106
קובץ:Alpine A106 - Epoqu'auto 2007.jpg | אלפין A106
קובץ:Alpine Renault A 106 in 1-18 scale (15983220583).jpg | אלפין A106
קובץ:Alpine Renault A 106 in 1-18 scale (16602985015).jpg | אלפין A106
קובץ:Alpine Renault A 106 in 1-18 scale (15983201253).jpg | אלפין A106


## ראו גם
* דופין
* אלפין A110-50

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:מכוניות קבריולה
קטגוריה:מכוניות עשויות פיברגלס
קטגוריה:מכוניות מנוע אחורי
קטגוריה:דגמי מכוניות שהושקו ב-1955
קטגוריה:מכוניות צרפתיות
A106
רפי כהן (מאמן כדורגל)

**רפי כהן** (נולד ב-2 במרץ 1965 בירושלים) הוא כדורגלן עבר ישראלי, וכיום מאמן כדורגל.
## קריירה כשחקן
רפי כהן גדל בשכונת אוהל משה בירושלים, ובגיל 11 התחיל לשחק כדורגל לראשונה, בבית"ר ירושלים, שם שיחק עד גיל 16. בגיל זה קנה את כרטיס השחקן שלו מהקבוצה, ועבר הישר למדי הקבוצה הבוגרת של היריבה העירונית, הפועל ירושלים. הוא שיחק שם שנה אחת, חזר לבית"ר, ומשם המשיך למכבי פתח תקווה, בה שהה במשך כחמש עונות. בשנת 1989 חצה את הכביש פעם נוספת, והגיע להפועל פתח תקווה. בעונתו הראשונה, בקבוצה, 1989/90, כבש רפי כהן ארבעה שערים, והפועל סיימה במקום השני. העונה האחרונה שלו במדי הקבוצה הייתה עונת 1993/94, בה רשם שבע הופעות ובסיומה גם הודיע על פרישה.

רפי כהן שיחק 2 משחקים בנבחרת ישראל בכדורגל ב-1990.

## קריירה כמאמן
לאחר פרישתו מונה לעוזרו של גיא לוי בהפועל פתח תקווה (עונת 1995/96) ובעונה הבאה החל לאמן במחלקת הנוער של המועדון, במשך שנתיים. בהמשך שב להיות עוזר מאמן בבוגרים, ושימש כעוזר תחת גיורא שפיגל (1998/99) וניר לוין (1999/2000), ואז עזב להפועל חיפה, שם שוב שימש כעוזר מאמן תחת גיא לוי. בשלב זה עבר לתפקד כמאמן ראשי, ובית"ר/שמשון ת"א הייתה קבוצתו הראשונה. לאחר מכן אימן בהכח ר"ג ועלה איתה מהליגה השלישית, ומשם המשיך לאשקלון ושיחזר את ההישג, כשבדרך הוא גם מוביל אותה לחצי גמר גביע המדינה.

בעקבות הצלחותיו בעונה זו הוחלט למנות אותו למאמן הראשי של הפועל פתח תקווה בתחילת עונת 2005/06. הקבוצה עברה זעזוע לפני עונה זו, הסגל שעמד לרשותו היה בעייתי, והתוצאות היו בהתאם - חמש נקודות בלבד בשמונה מחזורים (כולל ארבעה הפסדים רצופים במחזורים 5–8), ומקום לפני אחרון. בעקבות פתיחה כושלת זו הוחלט לפטרו. שנה לאחר מכן מונה למאמנה של הפועל חיפה אך עזב את תפקידו אחרי קצת פחות מחצי שנה. שנתיים לאחר מכן, ב-2008 מונה בשנית למאמן בית"ר שמשון תל אביב אך גם כאן אימן פחות מחצי שנה לפני שעזב לסקציה נס ציונה אותה הדריך במשך כשנתיים.ב-2012 שב לעמוד על הקווים בהכח עמידר רמת גן ובתום עונה זו עזב ומונה למאמן עירוני ניר רמת השרון אותה אימן במשך כשלושה מחזורים בלבד בהם רשם שלושה הפסדים רצופים ומאזן שערים שלילי 9:2.

ב-2016 מונה לעוזרו של אלישע לוי בנבחרת ישראל. בתפקיד זה שימש במשך כשנה. ב-2019, שב לאמן ומונה למאמנה של מכבי יבנה אך לאחר כשבוע הודיע על עזיבה מסיבות אישיות.

## תארים כשחקן
### כשחקן
; הפועל פתח תקווה
* גביע המדינה (1): 1991/1992
* גביע הטוטו (2): 1989/1990, 1991/1992

; נבחרת ישראל
* אליפות הכדורגל של המכבייה: מדליית ארד-1981

### כמאמן
; הכח רמת גן
*הליגה הארצית: 2002/2003

; הפועל אשקלון
*הליגה הארצית: 2004/2005
*גביע הטוטו ארצית: 

; סקציה נס ציונה
*הליגה הארצית: 2008/2009

## קישורים חיצוניים

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני בית"ר ירושלים
קטגוריה:כדורגלני הפועל ירושלים
קטגוריה:כדורגלני מכבי פתח תקווה
קטגוריה:כדורגלני הפועל פתח תקווה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הכח רמת גן
קטגוריה:מאמני הפועל אשקלון
קטגוריה:מאמני הפועל פתח תקווה
קטגוריה:מאמני הפועל חיפה
קטגוריה:מאמני סקציה נס ציונה
קטגוריה:מאמני הפועל רמת השרון
קטגוריה:מאמני מכבי יבנה
קטגוריה:ירושלים: כדורגלנים
קטגוריה:ישראלים שנולדו ב-1965
עמותת מדעת

250px|שמאל|סמליל העמותה
"**מִדַעַת – למען בריאות מושכלת**" היא עמותה ללא כוונת רווח שהוקמה בשנת 2014, ושמה לעצמה למטרה לקדם את בריאות הציבור בתחומי הטיפול הרפואי והרפואה המונעת.

## היסטוריה
בשנת 2013 התגלו בישראל נשאים של נגיף הפוליו וכן שרידים של הנגיף בשפכים של יישובים שונים. משרד הבריאות התחיל במבצע חיסונים לנגיף, שעורר תגובה מצידם של מתנגדי חיסונים. בעקבות הדיסאינפורמציה שהופצה סביב המקרה, הוקמה בשנת 2014 עמותת מדעת.

החל מהקמתה, פועלת העמותה להנגשת מידע מדעי מהימן בנושאים רפואיים, מבצעת הסברה באמצעות רשתות חברתיות והודעות לעיתונות, מונעת הפצה של חדשות כזב בנושאים רפואיים, מקיימת פעילויות פדגוגיות והרצאות ומקדמת חקיקה ואכיפה של חוקים הנוגעים לבריאות הציבור.

ב-2018, בעקבות התפרצות מחלת החצבת בישראל, נקטה העמותה בפעולות הסברה למניעת התפשטות המחלה בישראל.

באוקטובר 2019 הגדיר ארגון הבריאות העולמי את אתר העמותה כמקור אמין למידע אודות חיסונים. זהו האתר היחיד בשפה העברית שהוגדר ככזה.

בעקבות התפרצות נגיף הקורונה בישראל נקטה העמותה בצעדי הסברה שונים. העמותה הוגדרה כאחד ממקורות המידע האמינים בנוגע לנגיף על ידי מספר עיתונאים, ומנכ"לית העמותה, אדוה לוטן, הצטרפה לצוות הטיפול במגפות של משרד הבריאות. בחודש דצמבר 2021 זכתה פעילותה להוקרה מאת ראש הממשלה נפתלי בנט.

בשנת 2025 העמותה התחילה לפעול למען הכרה רחבה יותר של מחלת החצבת עקב התפרצות נוספת ובכך להנגיש את המידע לקהל הרחב וכל זה בהתנדבות מלאה של חברי העמותה. ה״וואטצאפדוק״ נוצר מטעם העמותה עבור הורים אשר יכולים להירשם לקבוצה ולייצר שיח עם שאלות וחששות בעקבות חיסון החצבת וחברי עמותת מדעת יענו עליהם בזמן אמת.

בנוסף, הוקם פרויקט מיגור עישון המעודד צוותים חינוכיים לקיים הרצאות לילדי בית ספר הן בעברית והן בערבית.

## פעילי העמותה
מנכ"לית העמותה החל מנובמבר 2021 היא שירה כהן, שהחליפה את אדוה לוטן שכיהנה כמנכ"לית הארגון מיום הקמתה. לעמותה פעילים רבים, בהם האפידמיולוגית קרן לנדסמן שהייתה המנהלת המקצועית הראשונה של העמותה. היא הוחלפה על ידי ד"ר בן הורוביץ (PhD), ומאז פברואר 2019 מכהן בתפקיד ד"ר אורי לרנר (PhD). פעילים נוספים הם חוקרים מתחומים שונים, רופאים רבים בעלי התמחויות שונות וכן הסופרת יעל פורמן.

## קישורים חיצוניים
*
*
*התכנים באתר מדעת – כיצד הם נכתבים?, באתר העמותה
* מדעת, באתר ארגון הבריאות העולמי 

## הערות שוליים

מדעת
קטגוריה:ישראל: בריאות הציבור
קטגוריה:ישראל: ארגוני בריאות ורפואה
קטגוריה:ישראל: חיסונים
מוזיאון אוצרות גבעת ברנר

250px|ממוזער|שמאל|תצוגה בתוך המוזיאון
**מוזיאון "אוצרות"** בקיבוץ גבעת ברנר במקורו היה מחסן שנבנה בשנת 1936 וכיום הוא משמש כמוזיאון לקהל הרחב.

הוא מייצג את ימיו הראשונים של הקיבוץ ואת הסיפורים של המייסדים. במוזיאון יש אוצרות שהם כלי עבודה וחפצי יום יום מאותה התקופה.

## מבנה המוזיאון
במרכז קיבוץ גבעת ברנר נמצא מבנה המשמש כמוזיאון. על קיר המבנה רשום "גבעת ברנר 1928". בצידו השמאלי תלוי שלט הסבר על המחסן המרכזי. לצד המוזיאון ניצב "הליפט הישן" מצופה נייר זפת ומראה את התנאים הקשים שהיו אז לחברי הקיבוץ בשנותיו הראשונות. בכניסה למבנה הוצב פסל שנקרא "הלוחם הפצוע" שנוצר על ידי יעקב לוצ'אנסקי. האנגר הוא גדול וישן ומשתרע על פני כ-300 מ"ר ובו יש פריטים המדגימים את סיפורם של המייסדים: חפצים, כלים מקוריים, ריהוט, מכונות, כלי עבודה ותמונות.

## היסטוריה
המחסן נבנה ב-1936 ושמר על צורתו המקורית. במחסן זה נערכה גם ועידת הקיבוץ המאוחד בשנת 1943, שבה הופיעו פליטי השואה שהביאו בפעם הראשונה את ידיעות השואה היהודית באירופה וגרמו לתושבים זעזוע עמוק. המחסן שימש גם לאחסון סחורות שהובאו לתחומי המשק, מרכזי קניות וענפי תחבורה .

המוזיאון הוקם על ידי קבוצת חברים שביקשו להנציח את המורשת ההיסטורית של גבעת ברנר דרך כלים חקלאיים שמציגים את החיים בקיבוצים.

### הפעילויות במוזיאון
במוזיאון מתקיימים סיורים מודרכים הוא מציע גם סיור "מונולוג של חלוצה" המבוצע על ידי שחקנית, מארוחת צהריים בחדר האוכל של הקיבוץ. כמו כן, המוזיאון מציע הדרכות המיועדות לילדים בעזרת למידה מגוונת ולמידה חווייתית בנוסח הקיבוץ של פעם. במוזיאון מתקיימים גם הפעלות ליחידים, לבתי ספר, לקבוצות ואפילו גם למשפחות.

בשנים האחרונות שימש המבנה כספרייה ואולם מופעים.

## קישורים חיצוניים

## הערות שוליים

קטגוריה:גבעת ברנר
בית החרושת של וגנר

**בית החרושת של האחים וגנר** נוסד ביפו כמסגרייה ונפחייה בעשור האחרון של המאה ה-19. עד מלחמת העולם הראשונה ביסס בית החרושת את מעמדו כחשוב ביותר לעבודות מתכת בתחומי ארץ ישראל. לימים נקרא בשם "נחושתן" ועבר לייצר מעליות. הייצור במפעל נמשך עד שנות ה-70. בתחילת שנות ה-80 החליטה חברת "נחושתן" לקדם תוכנית בניין עיר במתחם, אך תוכנית זו לא הושלמה.

הוא ממוקם בדרך אילת 61, תל אביב.

## היסטוריה
"בית החרושת של האחים וגנר" נוסד בשכונת ולהאלה ביפו כמסגרייה ונפחייה בעשור האחרון של המאה ה-19 על ידי האחים הטמפלרים וילהלם וגיאורג וגנר, בנים למשפחה ענפה של חרשי ברזל. בבית החרושת עסקו ביציקות ברזל, בהרכבת מנועים ובמשאבות מים אשר סייעו רבות לפיתוח החקלאות ביפו וסביבתה.. בסמוך לבית החרושת הקימו את מגורי המשפחה. עד מלחמת העולם הראשונה ביסס בית החרושת את מעמדו כחשוב ביותר לעבודות מתכת בתחומי א"י. בפברואר 1917, בעיצומה של מלחמת העולם הראשונה ספג בית החרושת פגיעות קשות ממשחתת צרפתית מן הים, בשל החשד שייצרו בו נשק.

לאחר המלחמה הוא שוקם והמשיך לפעול עד לתחילתה של מלה"ע השנייה. אז הוחלט על ידי הבריטים לגרש מהארץ את בני קהילת הטמפלרים, שנחשבו אזרחי מדינת אויב. במרץ 1946, בתום מלחמת העולם ולאחר מגעיו של מר גוטהילף וגנר עם הבריטים להשבת הטמפלרים ארצה, התנקש הפלמ"ח בחייו ברחוב לוינסקי בת"א. מטרת ההתנקשות הייתה להבהיר לגרמנים כי חזרתם לארץ אינה רצויה. עם קום המדינה נסתם הגולל על אפשרות שובם של הטמפלרים לבתיהם. הרכוש הרב שהותירו הועבר לרשות מדינת ישראל כחלק מהסכם השילומים. לאחר גירושם ועם צמיחת העיר תל אביב, עברו מבני המשפחה ובית החרושת מיד ליד ומצבם הידרדר. בין השאר, שיכנו בהם עולים ממצרים, השתמשו בהם כבית ספר (3) ולאחר מכן "בית החרושת של וגנר" המשיך פעילותו בשם "נחושתן" ולימים עבר לייצר מעליות. הייצור במפעל נמשך עד שנות ה-70.

בתחילת שנות ה-80 החליטה חברת "נחושתן" לקדם תוכנית בניין עיר במתחם. הכוונה הייתה להקים שני בנייני משרדים. בתוכנית לא הייתה כל התייחסות לנושא השימור. התב"ע קיבלה תוקף בשנת 1989. בראשית שנות ה-90 נרכשו שטח המפעל ומבניו על ידי לוי קושניר שביקש לשנות את ייעוד הבנייה במתחם ממשרדים למגורים. להכנת תוכנית הבינוי החדשה תוך שימור המבנים ההיסטוריים בשטח המפעל לשעבר שכרה חברת "נחושתן" את שירותיו של האדריכל אברהם יסקי.

## תיאור המתחם
המתחם כולל חמישה מבנים מלבד שער הכניסה מרחוב אילת: בית מגורים חד-קומתי (שימש כמשרדי בית החרושת), בית מגורים דו-קומתי, וילה, מבנה בית החרושת.

## מצב המתחם כיום
מאז סיום תוכנית שימור המתחם בשנים 2004–2009 ועם סיום בניית "מגדל נווה צדק" ואכלוסו פסקה התעניינותם של היזמים בהשלמת השימור והכשרת חמשת המבנים של בית החרושת לפי התכנית, וכך המבנים המשומרים הוזנחו לחלוטין ועד היום עומדים ריקים וללא שימוש. עובדה זו גורמת לבלייה מואצת והתדרדרותם הפיזית של המבנים ההיסטוריים. מזה זמן מקודמת תוכנית להסבת המבנים למלון בוטיק. ב-2009 סביב המבנים הוקמה רחבה מטופחת וגשר הולכי רגל, המקשר בין המתחם לבין שכונת נווה צדק, שמעבר לציר הרכבת הטורקית הישנה, מעין "שכיית החמדה האירופית" בלבה של תל אביב.

## לקריאה נוספת
* מאיר דיזנגוף, **עם תל אביב בגולה**
* נחום גוטמן, **שביל קליפות התפוזים**

## הערות שוליים

קטגוריה:יפו: מבנים
קטגוריה:התקופה העות'מאנית: מבנים
קטגוריה:תעשיית מתכת בישראל
קטגוריה:המושבה האמריקאית-גרמנית ביפו
היתקליף (קומיקס)

ממוזער|פיטר גלאגר בקומיקון החוף המזרחי לשנת 2015 בסקוקוס, ניו ג'רזי
**היתקליף** (באנגלית: **Heathcliff**) היא רצועת קומיקס אמריקאית שנוצרה על ידי ג'ורג גייטלי בשנת 1973, הכוללת את דמות הכותרת, שהוא חתול ג'ינג'י. נכון להיום הקומיקס נכתב ומצויר על ידי אחיינו של גייטלי, פיטר גאלגר, והוא מופץ ביותר מאלף עיתונים.

הרצועה מוצגת בדרך כלל במסגרות איסור פרסום עם פאנלים בודדים בימי חול. אולם בימי ראשון הרצועה מורחבת למספר פאנלים וכותרתה "יום ראשון עם היתקליף". תכונה קבועה ברצועות יום ראשון היא "קיטי קורנר", שם מתוארים חתולים לא שגרתיים בעולם האמיתי.

## הגדרה
הרצועה מתרחשת בעיירת נמל בשם Westfinster. היתקליף כפי שנראה ברצועה נוטה מראש להרגיז את מר שולץ, מנהל חנות הדגים המקומית, חברתו של היתקליף היא חתולה בשם סוניה. הבעלים של סוניה, ג'בלונסקי, רואה את הית'קליף כמטרד במיוחד כשהוא מחזיר את סוניה הביתה מאוחר אך אשתו של ג'בלונסקי רואה את הית'ליף כחתול שאוהב באמת את סוניה ומתייחס אליה כאל מלכה. היתקליף מעורב גם במערכת יחסים קשה עם מר מושקט, הבעלים של הבית בו הוא גר. עם זאת, הוא אהוב על הנכד הצעיר.

## במדיות אחרת
החל משנת 1985, מארוול קומיקס, החלה לייצר ספרי קומיקס בשם "Heathcliff".

הופקו שתי סדרות טלוויזיה מונפשות המבוססות על הרצועה. הסדרה הראשונה, "היתקליף", שודרה לראשונה בשנת 1980, והסדרה השנייה, "היתקליף", שודרה לראשונה בשנת 1984. אף על פי שהיתקליף לא דיבר בקומיקס, שתי הגרסאות המונפשות שלו דובבו על ידי מל בלאנק. היתקליף הייתה אחת הדמויות המקוריות האחרונות שבלאנק דיבב לפני מותו ב -1989.

סרט קולנוע בשם "היתקליף: החתול השובב" הופץ בבתי הקולנוע בארצות הברית בשנת 1986.

## ראו גם
* היתקליף (סדרת טלוויזיה, 1984)

## קישורים חיצוניים
* 

* היתקליף קומיקס יומי - On GoComics
* היתקליף בסינדיקט היוצרים

## הערות שוליים

קטגוריה:חתולים בדיוניים
קטגוריה:רצועות קומיקס
כלרודון מדגסקרינסיס

**כלרודון מדגסקרינסיס** (שם מדעי: *Chalarodon madagascariensis*) היא מין של לטאה ממשפחת איגואנות מדגסקר, החיה בטבע באי מדגסקר. לצד המין *Chalarodon steinkampi* שתואר ב-2015 (לאחר שנחשב לחלק ממין זה), היא היחידה מבני סוגה, קרובה לסוג איגואנת מדגסקר (*Oplurus*).
## מאפיינים
לטאה זו חיה רק באזורים היבשים של מערב, דרום ודרום-מזרח מדגסקר באזורי חוליות וצמחייה דלילה, לעיתים רבות בקרבת החופים וכן ביערות יבשים טרופיים. התפוצה משתרעת בין העיר מאהאז'אנגה בצפון עד לטוליארה בדרום ועד לפיאנארנצוה במזרח.

הלטאה מגיעה לאורך 223 מילימטרים בממוצע, כשאת רוב האורך מכיל הזנב העבה. היא קלה יחסית לזיהוי עקב הצבעים המפוארים שלה, הנפוצים הן אצל הזכרים והן אצל הנקבות. כמו מינים דומים היא בעלת קשקשים קשים ועל הגב רצועה קוצנית. הלטאה לא יכולה להשיר את זנבה כמו לטאות רבות. היא מטילה ביצים אותן היא טומנת במחילה שחפרה.

מזונה של לטאה זו מורכב בעיקר מחרקים שהיא אורבת להם, לעיתים מענפים נמוכים. בנוסף היא תאכל חלקי צמחים כמו עלים ושורשים. היא עצמה נטרפת בעיקר בידי עופות דורסים ונחשים. נחשים נוספים כמו זעמן אף-חזיר מדגסקרי הם הטורפים העיקריים של ביציה, אותם הם מריחים גם מבעד לאדמה.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי וילהלם פטרס
קטגוריה:איגואנות מדגסקר
מחלת חלל

**מחלת חלל** (באנגלית: **Space Sickness**); נקרא גם **תסמונת הסתגלות לחלל** (באנגלית: **Space adaptation syndrome** (**SAS**)) הוא מצב רפואי אותו חשים עד כמחצית השוהים בחלל כתוצאה משינוי ההסתגלות לתנאי כבידה שונים. מחלה זו אינה מדבקת.

## היסטוריה
ב-1961 התגלתה לראשונה מחלה זו, כאשר הקוסמונאוט גרמן טיטוב חווה לראשונה את תסמיני המחלה בחללית ווסטוק 2, והיה לאדם הראשון שהקיא בחלל.
לאחר מקרה זה, המחלה לא השפיעה באופן ניכר על טיסות החלל הראשוניות הבאות (תוכנית מרקורי, תוכנית ג'מיני), משום שחלליות אלו היו קטנות וצפופות ולא איפשרו תזוזה (בעיקר של הראש). תסמיני המחלה מוחרפים כשהתנועה במרחב מתאפשרת בצורה רחבה, כמו בחלליות גדולות (למשל בתחנת החלל הבינלאומית).

## תסמינים וטיפול
בדומה למחלת ים, כאשר המערכת הווסטיבולרית (שיווי המשקל), ומערכת הראייה, מדווחות על מצבים לא תואמים של תנועה, נוצרת תחושת בחילה וחוסר התמצאות במרחב.
על פי אתר ScienceDaily, כוח הכבידה, מהווה מרכיב חשוב בהתמצאות במרחב. שינויים בכוחות הכבידה, כגון המעבר לחוסר בכוח כבידה וחוסר בתחושת משקל, כמו בעת שהייה בחלל, משפיעים על ההתמצאות במרחב ומצריכים הסתגלות. כל עוד ההסתגלות בעיצומה, היא עלולה להוביל לבחילה, אשליות אופטיות, וחוסר התמצאות במרחב. מחסור בשינה, עשוי להחריף את התסמינים הללו.
מחקר שביצעה סוזאן נוג'י מאוניברסיטת TU Delft, הצביע כי גם לטייסים המתאמנים בצנטריפוגה המדמה כוח כבידה מופחת, עשויה להיווצר המחלה והם יסבלו מאותם התסמינים. המחקר הצביע על השינוי בכח הכבידה כגורם המשפיע ולא חוסר הכבידה עצמו.
למחלה זו יש השפעות רבות ומגוונות למשל: פיזור מחדש של נוזלים, ניוון שרירים והידלדלות העצם, בעיה בשיווי משקל, בן אדם יכול לאבד 20% ממסת השריר שלו תוך חמישה עד אחד עשר יום.
נכון ל-2020, אף אסטרונאוט לא מת מהמחלה.

אין תרופה ייחודית למחלה זו אבל ניתן למנוע אותה באמצעות יצירת כבידה מלאכותית, מדבקות נגד בחילה ומכשירי ספורט שמאפשרים לבצע פעילות גופנית שמצמצמת את השפעת הכבידה.
בעקבות הצפי למחלה זו, לא נהוג לקבוע פעילויות חוץ רכביות ("הליכת חלל") בימי המשימה הראשונים, לצורך מתן זמן להסתגלות האסטרונאוטים. האסטרונאוטים מדביקים על עורם מדבקה עורית המשחררת תרופה נוגדת בחילות, משום שהקאה בתוך החליפה עשויה להיות מסכנת חיים (לחסום את שדה הראייה או לגרום לחנק) אך לרוב היא משמשת רק כגיבוי.

## קישורים חיצוניים

* 
* מדוע אסטרונאוטים סובלים מ "מחלת חלל"?, רמי יושובייב, 26 במאי 2008, הידען
* בית ספר לטייסי חלל: איך להיות אסטרונאוט, צבי עצמון, גלילאו צעיר, באתר סוכנות החלל הישראלית
* ד"ר עדו מגן הסכנות שבחוסר כבידה, מכון דוידסון, 18 בספטמבר 2019

## הערות שוליים

קטגוריה:בריאות ורפואה בחלל
נומינגיה

**נומינגיה** (שם מדעי: *Nomingia*) הוא סוג של דינוזאור תרופוד דו-רגלי ממשפחת האובירפטוריים (על פי כמה חוקרים משתייך למשפחת הקנגנתיים) שחי במהלך הקרטיקון העליון של מונגוליה שלפני 70 מיליון שנה מזמננו. ממצאיו התגלו ב-1994 בשכבות של מדבר גובי, והוא נחקר בשנת 2000 בידי החוקר רינחן ברסבולד . הוא נקרא על שם "מדבר נומינגין" (Nomingiin Gobi), שהוא חלק ממדבר גובי, בו התגלו ממצאיו. הסוג כלל מין יחיד - *Nomingia gobiensis*.
## מאפיינים
הנומינגיה היה דינוזאור קל משקל וזריז בהתבסס על מבנה גפיו הקלות והיה כנראה מכוסה נוצות ששימשו בעיקר לראווה ולחימום. היו לו מעט שיניים ולסתו התאפיינה במקור עבה דומה למקורו של הצ'ירוסטנוטס, קרובו שחי בקרבתו. במקום שיניים הוא השתמש בטפריו הגדולים והארוכים לטיפול במזון. החוקר גרגורי ס. פאול מעריך את גודל הדינוזאור באורך 1.7 מטר ומשקל של 20 קילוגרם בקירוב.

## קישורים חיצוניים

קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2000
ז'אן-בטיסט ביו (גנרל)

**ז'אן-בטיסט ביו** (בצרפתית: **Jean-Baptiste Billot**; 15 באוגוסט 1828 – 31 במאי 1907) היה ז'נרל דה דיוויזיה בצבא צרפת, אשר שימש גם כשר המלחמה של צרפת, אולם התפרסם בעיקר בשל חלקו בפרשת דרייפוס.

## ביוגרפיה
ביו נולד בשאומייל ב-15 באוגוסט 1828, וב-1847 נרשם ללימודים ב. ב-1849 הוא סיים את לימודיו והוצב בצבא צרפת בדרגת לוטננט משנה. הוא נודע בדעותיו הרפובליקניות, ולפיכך התנגד להפיכה של נפוליאון השלישי שביטל את הרפובליקה הצרפתית השנייה והקים את הקיסרות השנייה. עם זאת, הוא המשיך לשרת בנאמנות בצבא הקיסרי. ב-1852 הוא הועלה לדרגת לוטננט, וב-1854 לדרגת קפטן. ב-1859 הוא קיבל את עיטור אביר לגיון הכבוד. ביו השתתף ב (1861-1867), ומונה למפקד אסקדרון. ב-1863 הוא מונה למושל הצבאי של מדינת צ'יוואווה ובהמשך של מדינת קרטרו. ב-1867 הוא הועלה לדרגת קצין בלגיון הכבוד. מקסימיליאן הראשון, קיסר מקסיקו הציע לו להיות שר המלחמה שלו, אולם הוא סרב. ב-1867 הוא חזר לצרפת, והתחתן. ב-1869 הוא הועלה לדרגת לוטננט קולונל ומונה למושל מחוז קונסטנטין באלג'יריה.

ב-1870 הוא חזר לצרפת כדי להשתתף במלחמת צרפת–פרוסיה. הוא מונה בתחילה לראש מטה הדיוויזיה ה-3. הוא השתתף בקרב זארבריקן וקרב פורבאך ולחם בהצטיינות. הוא הצליח להימלט לאחר המצור על מץ והעמיד את עצמו לשירות הרפובליקה הצרפתית השלישית. הוא הועלה לדרגת קולונל, ולאחר מכן הוענקה לו דרגה זמנית של ז'נרל דה דיוויזיה. הוא מונה למפקד הקורפוס ה-18 והובס יחד עמו בידי הפרוסים בקרב ביאונה-לה-רולנדה ב-28 בנובמבר 1870. למרות זאת בעקבות הקרב הוא קיבל דרגת קבע של ז'נרל דה בריגדה. הוא השתתף בקרב וילרסקסל בינואר 1871.

ב-1871 הצטרף ביו לפוליטיקה והפך לסנאטור מטעם מחוז קורזה. הוא השתייך למפלגה הרפובליקנית אשר השתייכה למחנה השמאל-מרכז. במקביל, הוא המשיך לטפח את הקריירה הצבאית שלו, וב-1878 הועלה לדרגת ז'נרל דה דיוויזיה, ושנה לאחר מכן מונה למפקד הדיוויזיה ה-1 וזמן קצר לאחר מכן הועבר לפקד על הקורפוס ה-15. בין 1880–1881 הוצב הקורפוס שלו בתוניסיה. בין 1884–1888 הוא שימש כמפקד הקורפוס ה-1. ב-1896 הוא נקרא לשמש כשר המלחמה בממשלתו של ז'יל מלין. במסגרת תפקידו זה, הוא טיפל גם בפרשת דרייפוס. ז'ורז' פיקאר הגיע אליו עם מסמכים המוכיחים שאלפרד דרייפוס, קצין יהודי שנאשם בריגול כמעט שנתיים לפני כן, למעש חף מפשע וכי האשם האמיתי הוא למעשה פרדיננד אסטרהאזי. ביו בעצה אחת עם הרמטכ"ל בואדפר ועם סגן הרמטכ"ל גונז הורה לפיקאר להסתיר את ממצאיו כדי שיוקרתו של הצבא לא תיפגע. פיקאר סרב, ולפיכך הוצב בתפקיד נידח בתוניסיה. במאמרו הנודע "אני מאשים...!" האשים הסופר אמיל זולא את ביו: "בכך שבידיו הייתה ראייה מוצקה לחפותו של דרייפוס, והוא העלים אותה. הוא אשם בפשע זה נגד האנושות והצדק".

ביולי 1898 הודח ביו מתפקיד שר המלחמה בידי ראש הממשלה החדש אנרי בריסון שמינה במקומו את גודפרואה קווניאק. הוא פרש מהצבא ונפטר בפריז ב-31 במאי 1907 בגיל 78.

## לקריאה נוספת
* .
* .
* .
* .

## קישורים חיצוניים

קטגוריה:גנרלים צרפתים
קטגוריה:קצינים גדולים בלגיון הכבוד
קטגוריה:פרשת דרייפוס: אישים
קטגוריה:צרפתים במלחמת צרפת–פרוסיה
קטגוריה:חברי הסנאט (צרפת)
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1828
קטגוריה:צרפתים שנפטרו ב-1907
I'll Be There for You (שיר של הרמברנדטס)

**I'll Be There for You** הוא סינגל שהוקלט על ידי להקת הפופ רוק האמריקאית "הרמברנדטס". השיר יצא לאור ב-1 במאי 1995, כסינגל הראשון מתוך האלבום .L.P, על ידי חברות התקליטים אטלנטיק ו-East West Records.

השיר זכה לפרסום רב עקב היותו שיר הנושא של הסיטקום האמריקאי המצליח "חברים".

## הצלחה
השיר מוקם במקום הראשון במצעדים שונים בארצות הברית, והגיע בשיאו למקום ה-17 בבילבורד הוט 100.

השיר חווה את ההצלחה המסחרית הטובה ביותר בקנדה, שם הוא הגיע למקום הראשון במשך חמישה שבועות ברציפות והיה הסינגל הנמכר ביותר בשנת 1995.

באוסטרליה צעד השיר בסך הכל 20 שבועות בחמישים השירים המובילים במצעדים.

## ביקורות
רוב הביקורות לשיר היו חיוביות, והוא אף הוגדר כ"אחד משירי הנושא הטובים ביותר".

בשנת 2009 הוגדר השיר על ידי מגזין המוזיקה "בלנדר" במקום ה-15 ברשימת "50 השירים הגרועים ביותר אי פעם".

## גרסאות כיסוי
השיר זכה לגרסאות כיסוי על ידי אמנים רבים, כגון מייגן טריינור, גו גו דולס, הצ'יפמאנקס, פינק לינקולנס, Loose Chippins ועוד.

## מיקומי שיא

## נתוני מכירות חלקיים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי מייגן טריינור
קטגוריה:שירים באנגלית
קטגוריה:חברים
קטגוריה:שירים על חברות
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים בהוצאת אטלנטיק רקורדס
I'll Be There for You (שיר של סוליד הרמוני)

**I'll Be There for You** הוא סינגל שהוקלט על ידי להקת הפופ האמריקאית-בריטית "סוליד הרמוני". השיר יצא לאור ב-1997, כסינגל מתוך האלבום סוליד הרמוני.

## כתיבה והפקה
השיר הולחן, נכתב והופק על ידי צמד היוצרים והמפיקים השוודים כריסטיאן לונדין ומקס מרטין.

## הצלחה
השיר זכה להצלחה במצעדים בהולנד, בלגיה, דנמרק ושוודיה, אך בבריטניה הגיע למקום ה-18 ובמצעד הבילבורד הוט 100 הגיע למקום ה-123 בלבד.

## ביקורות
השיר זכה לביקורות חיוביות.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי דאנס-פופ
קטגוריה:שירים שהופקו על ידי מקס מרטין
קטגוריה:שירים שנכתבו על ידי מקס מרטין
קטגוריה:סינגלים בהוצאת ג'ייב רקורדס
סינותריום

**סינותריום** (שם מדעי: *Sinotherium*; מילולית: "בהמה סינית") הוא סוג של קרנף גדול נכחד שחי במשך תקופת המיוקן והפליוקן בסין הקדומה ובמזרח מונגוליה וקזחסטן, לפני 9.5 עד 3.6 מיליון שנה מזמננו. קרנף זה היה בעל קרן אחת על מצחו שהזכירה מעט את קרן החדקרן המיתולוגי. הממצאים שלו התגלו לראשונה במערב סין, מהם קיבל את שמו, והוא הוגדר ב-1924. בתוך סוג זה נכלל מין אחד - *Sinotherium lagrelli*.

הסינותריום התפתח מקרנף שחי בסוף המיוקן באיראן - האיראנותריום (*Iranotherium*), אשר היגר מזרחה עד לסין. הוא היה בנוי בכבדות והגיע לאורך של ארבעה מטרים ולמשקל של כארבעה טון. מעריכים שמקרנף זה התפתח הקרנף הגדול ביותר מעולם - האלסמותריום שהגיע לממדים של פיל אסייתי, באורך של קרוב ל-5 מטרים ולמשקל של 3.6–4.5 טונות במינים הגדולים.

## קישורים חיצוניים

קטגוריה:קרנפיים פרהיסטוריים
קטגוריה:מגה-פאונה של הנאוגן באירואסיה
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מאובני טקסונים שתוארו ב-1924
קטגוריה:יונקים שחיו במיוקן באסיה
שארל-ארתור גונז

**שארל-ארתור גונז** (בצרפתית: **Charles-Arthur Gonse**; 19 בספטמבר 1838 – 18 בדצמבר 1917) היה ז'נרל דה דיוויזיה בצבא צרפת אשר שימש כסגן הרמטכ"ל, אולם התפרסם בעיקר בשל חלקו בפרשת דרייפוס.

## ביוגרפיה
### קריירה צבאית
גונז נולד בפריז ב-19 בספטמבר 1838. אביו היה ז'אן פליקס עמנואל גונז ואמו הייתה לואיז סטפני קורטין. הוא היה נכדו של הרופא שארל קורטין ונינו של האדריכל אטיין-צ'רובין לקונטה. אחיו היה מבקר האמנות לואי גונז.

ב-1856 נרשם גונז ללימודים ב, ולאחר מכן למד בבית ספר לקצינים. ב-1861 הוא נכנס לצבא צרפת כלוטננט שני. בין 1868–1870 הוא הוצב באלג'יריה. ב-1870 הוא חזר לצרפת בעקבות פרוץ מלחמת צרפת–פרוסיה. הוא הוצב במטה הקורפוס ה-13 ולאחר מכן חזר לפריז ולחם כנגד הפרוסים במהלך המצור על פריז. בשנת 1880 הועבר גונז לכוחות הארטילריה ובשנת 1885 הפך ללוטננט קולונל. הוא מונה בשנת 1887 לראש מטה הקורפוס ה-19. ב-1888 הוא קודם לדרגת קולונל וצורף למטה הכללי כמפקד המשרד הרביעי (האחראי על הובלה ומסילות הברזל). כמו כן הוא שימש כמורה בבית הספר הצבאי. ב-1893 הוא הועלה לדרגת ז'נרל דה בריגדה ומונה לסגן הרמטכ"ל תחת הגנרל ראול לה מוטון דה בואדפר.

### פרשת דרייפוס

לכל אורך פרשת דרייפוס, היה גונז מראשי הלוחמים למען האשמתו של אלפרד דרייפוס בריגול, והוא נחשב לאחד האשמים העיקריים בפרשה. כאשר ז'ורז' פיקאר הוכיח לו שדרייפוס חף מפשע והציג בפניו את הראיות לכך שהאשם האמיתי הוא פרדיננד אסטרהאזי, גונז, בעצה אחת עם בואדפר ושר המלחמה ביו הורה לפיקאר להתעלם מהממצאים. פיקאר זעם, והטריד את השלושה שוב ושוב בדרישה לפתוח בחקירה כנגד אסטרהאזי. לפי עדותו של פיקאר ב-15 בספטמבר יצא גונז מגדרו וצעק: "וכי מה אכפת לך אם היהודי הזה יישאר באי השדים?" פיקאר נדהם והשיב: "אבל הרי הוא חף מפשע?!" גונז השיב ש"אין זה חשוב" והוסיף: "אם לא תאמר מאומה, איש לא ידע". פיקאר יצא מהפגישה המום וזועם והצהיר כי הוא אינו מתכוון לקחת עמו את הסוד אל הקבר. לימים הכחיש גונז את תוכן השיחה, אך לא את רוחה.

פיקאר הורחק מצרפת והוצב בתפקיד נידח וחסר חשיבות בתוניסיה. גונז, בואדפר וביו יחד עם אובר-ז'וזף אנרי וארמאן די פאטי דה קלאם חברו יחד כדי להבטיח שדרייפוס יישאר באי השדים והחקירה כנגד אסטרהאזי לא תתחדש. הם לא היססו לזייף לשם כך מסמכים ולנקוט בצעדים פליליים אחרים, ולפיכך נודעו בכינוי "הקנוניה". במאמרו המפורסם "אני מאשים...!" האשים אמיל זולא את גונז "בשותפות לפשע... מתוך קנאות קלריקלית". גונז העיד מאוחר יותר במשפט שנערך כנגד זולא, וכן במשפט החוזר שנערך לדרייפוס.

### אחריתו
עם חשיפת ממדיה האמתיים של השערורייה, הורחק גונז בהדרגה מתפקידיו. ב-1903 הוא הוצב בכוחות המילואים. הוא נפטר ב-18 בדצמבר 1917.

## לקריאה נוספת
* .
* .
* .
* .

## קישורים חיצוניים

## הערות שוליים

קטגוריה:גנרלים צרפתים
קטגוריה:מפקדים בלגיון הכבוד
קטגוריה:פרשת דרייפוס: אישים
קטגוריה:צרפתים במלחמת צרפת–פרוסיה
קטגוריה:בוגרי האקדמיה הצבאית סן-סיר
קטגוריה:צרפתים שנולדו ב-1838
קטגוריה:צרפתים שנפטרו ב-1917
חלומות של אחרים

**חלומות של אחרים** הוא סינגל של הפרויקט של עידן רייכל שהוקלט על ידי המוזיקאי הישראלי עידן רייכל. השיר יצא לאור באוקטובר 2008, כסינגל השני מתוך האלבום בין קירות ביתי, על ידי חברת התקליטים הליקון.

## רקע
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בין השירים היחידים שמבצע רייכל באלבום "בין קירות ביתי", לצד "בין קירות ביתי" ו"הכל עובר".

## הצלחה
ב-5 בפברואר 2009 השיר נכנס לראש המצעד השבועי של רשת ג' למשך שבועיים, וגם למקום הראשון במצעד ההשמעות השבועי של מדיה פורסט. במצעד הפזמונים השנתי של רשת ג', דורג השיר במקום הרביעי, במצעד הפזמונים השנתי של גלגלצ דורג השיר במקום השישי, ובמצעד ההשמעות השנתי של חברת "מדיה פורסט", הגיע השיר למקום השני. השיר זכה גם בפרס אקו"ם לשיר השנה.

ב-2020, עלה לאוויר המחזמר "חלומות של אחרים" הקרוי על שם שיר זה ומבוסס על שירי עידן רייכל.

נכון לאוגוסט 2024 מונה הצפיות של הקליפ של השיר באתר יוטיוב עומד על כ־16 מיליון צפיות. כמו כן, מונה ההשמעות של השיר ברשת הזרמת המדיה ספוטיפיי עומד על כמיליון.

## גרסאות כיסוי
בדצמבר 2017 פרסמה הזמרת רינת בר גרסת כיסוי לשיר, שצברה למעלה מ-4.8 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על חלומות
קטגוריה:סינגלים בהוצאת הליקון
בוגאטי סוג 29 ו-30

**בוגאטי סוג 29 ו-30** (באנגלית: **Bugatti Type 29, 30**) הן סדרות של מכוניות : "בוגאטי סוג 29" היא מכונית מרוץ, "בוגאטי סוג 30" היא מכונית ספורט, דו מושבית, רודסטר ו 4- מושבית קבריולה אשר נבנו על ידי יצרנית רכבי היוקרה הצרפתית **[[בוגאטי]]** בין השנים 1926–1922 בצרפת.

מדגם מכונית המרוץ "בוגאטי סוג 29" יוצרו 7 יחידות בשנת 1922.

יוצרו 585 יחידות מדגמי "בוגאטי סוג 29" ו-"בוגאטי סוג 30".

## יצרנית הרכב "בוגאטי"
**בוגאטי** היא יצרנית רכב צרפתית יוקרתית. החברה התפרסמה בכך שייצרה כמה ממכוניות הספורט המהירות ביותר בעולם. בדומה לחברות אחרות, לא הצליחה חברת בוגאטי לשרוד את תקופת מלחמת העולם השנייה ונסגרה, אך בהמשך נעשו מספר ניסיונות לחדש ייצור תחת שם זה. כיום נמצאת חברת בוגאטי תחת בעלות קבוצת פולקסווגן. מנכ"ל החברה הוא סרג'יו מרקיונה.

## "בוגאטי סוג 30"

* מנוע קדמי - 8 צילינדרים
* מנוע בנזין, כונן גל זיזים: קדמי, מצנפת ארכובה אחת
* רדיאטור מסוג "Brescia" במרכב בסיס גלגלים ארוך
* בלמים: מסוג בלמי תוף: תופים קדמיים קטנים, תופים אחוריים גדולים
* 2 מאיידים מתוצרת "Zenith"
* צמיגים - גודל הצמיג: צמיג אורגני בתוך תבנית הגלגל : 105x765, ו- 120x820, או 120x880, מאוחר יותר
### מרוצים
* הופעת הבכורה התחרותית של דגם "בוגאטי סוג 30" התקיימה ב־15 ביולי1922 במרוץ "גרנד פרי הצרפתי" ("Gran Premio di Francia" ) : שלושה מתוך ארבעת דגמי "בוגאטי 30" דורגו במקום השני, השלישי והחמישי
* בשנת 1922 במרוץ "Gran Premio d'Italia"  במסלול "Autodromo nazionale di Monza"  הגיע דגם "בוגאטי סוג 30" למקום השלישי
* בשנת 1923 במרוץ "500 Miglia di Indianapolis"  הגיע דגם "בוגאטי סוג 30" למקום התשיעי

## תמונות

קובץ:1924 Bugatti Type 30.jpg | "בוגאטי סוג 30", שנת 1924
קובץ:Bugatti Type 30 1924.jpg | "בוגאטי סוג 30", שנת 1924
קובץ:Bugatti Typ-35.jpg | "בוגאטי סוג 30"
קובץ:ATMS 02 - Bugatti.jpg | "בוגאטי סוג 30"
קובץ:Bugatti Type 30 at Cité de l'Automobile 072.jpg | "בוגאטי סוג 30" בתצורת 4 מושבים, שנת 1925
קובץ:1927 Bugatti Type 30 torpédo ponte par Lavocat et Marsaud, 8cyl 1ACT 1991cc 75hp photo 2.jpg | "בוגאטי סוג 30"
קובץ:Ernest Friderich at the 1922 French Grand Prix.jpg | "בוגאטי סוג 30", שנת 1922
קובץ:Bugatti at the 1922 French Grand Prix (2).jpg | "בוגאטי סוג 30", שנת 1922
קובץ:Bugatti Type 30 - 002.jpg | "בוגאטי סוג 30" - מבט למנוע 8 הצילינדרים
קובץ:Bugatti Type 30 - 001.jpg | "בוגאטי סוג 30" - מבט למנוע 8 הצילינדרים


## ראו גם
* בוגאטי
* אטורה בוגאטי
* בוגאטי סוג 64
* בוגאטי סוג 101

## קישורים חיצוניים

## הערות שוליים

קטגוריה:מכוניות מרוץ
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1922
29 ו-30
קטגוריה:מכוניות צרפתיות
קטגוריה:כלי רכב המיוצרים בצרפת
פסגות פיפין

**פסגות פיפין** (באנגלית: **Pippin Peaks**) הוא רכס של פסגות בכיוון מזרח-מערב בדרום הרי אריסטוטל, בחוף אוסקר השני, בארץ גרהאם שבאנטארקטיקה.

גובה הפסגות בין 880 מטרים ל-1,160 מטרים מעל פני הים.

הפסגות על פי רוב, הן פסגות של סלעי גרניט לבנה או ורודה.

רכס הפסגות מהווה את הגדה הצפונית של קרחון סטאב.

כמו כן הרכס מתחבר להר שרה תאודורה שממערב - דרום-מערב לרכס.

## היסטוריה
### מקור השם

שמו של הרכס ניתן לו על ידי הוועדה המייעצת לשמות אנטארקטיים של בריטניה.

רכס הפסגות נקרא על שם "פיפין" - דמות מ"מובי דיק" - ספרו של הרמן מלוויל.

שם זה ניתן בדומה לשמות אתרים נוספים באזור, הקרויים על שם דמויות מהספר.

## קישורים חיצוניים
* פסגות פיפין באתר הגאזט האנטארקטי של ממשלת אוסטרליה
* תצלום לוויין של אזור הפסגות, וסימון מיקום האתרים סביבו באתר copernix
* תרשים הנוף הנשקף מפסגות פיפין באתר peakvisor
* מפת אזור פסגות פיפין
* מחשבון מרחקים - המרחק מפסגות פיפין לאתרים סמוכים
* אתרים על שם "מובי דיק" באנטארקטיקה
* מזג האוויר הנוכחי (מעודכן) בפסגות פיפין
** תחזית מזג אוויר עדכנית ארוכת טווח עבור פסגות פיפין
** נתוני מזג אוויר היסטוריים עבור פסגות פיפין

## הערות שוליים

פיפין
פיפין
פאקו סרי

**פאקו סרי** (צרפתית: Paco Sery; נולד ב-1 במאי 1956 בחוף השנהב) הוא מתופף ג'אז פיוז'ן ומוזיקת עולם. ידוע בעיקר בניגנה שלו עם ג'ו זאווינול ואדי לויס.

בנוסף יש לו גם להקה משלו, שניגנה באלבום הסולו הראשון שלו, *Voyages*, שיצא בשנת 2000.

## דיסקוגרפיה
### עם Sixun
* 2008 *Palabre*
* 2006 *Live à la Cigale*
* 1998 *Nouvelle Vague*'
* 1995 *Flasback* (compilation)
* 1995 *Lunatic Taxi*
* 1993 'No Man’s land
* 1990 *L’eau de La*
* 1988 *Explore*
* 1988 'Sixun Live
* 1987 *Pygmées*
* 1985 *Nuit blanche*
* 1987 *Pygmées*

### עם ג'ו זווינול
* 2008 *75th*
* 2002 *Faces and Places*
* 1998 *World tour*
* 1996 *My People*

### שיתופי פעולה שונים
* 2012 *The Syndicate* File Under Zawinul
* 2003 *Yakar* Idrissa Diop
* 2002 *Bendera* So Kalmery
* 2001 *Récit Proche* Eddy Louiss
* 2001 *Safi* Ray Lema
* 2000 *Poulina* Orchestre National de Barbès
* 1997 *The Blessed Rain* Ashley Maher
* 1997 *Per fortuna Purtroppo* Irene Grandi
* 1997 *Dife* Kassav’
* 1996 *Sarada* Alma Rosa
* 1995 *Emotion* Papa Wemba
* 1991 *Gaia* Ray Lema
* 1991 *Amen* Salif Keita
* 1987 *Afrijazzy* Manu Dibango
* 1982 *Fodder on My Wings* Nina Simone

## קישורים חיצוניים
* 

## הערות שוליים

קטגוריה:נגני ג'אז: מתופפים
קטגוריה:מוזיקאים מחוף השנהב
קטגוריה:ילידי 1956
קים ג'אה-ריונג

**קים ג'אה-רונג** (בקוריאנית: **김재룡**) הוא פוליטיקאי צפון קוריאני שכיהן כראש הקבינט של קוריאה הצפונית מאפריל 2019 עד אוגוסט 2020. הוא גם חבר באספת העם העליונה, הפרלמנט החד-ביתי של קוריאה הצפונית.

## ביוגרפיה
מעט יחסית ידוע על הקריירה המוקדמת של קים. לפני כהונתו, מילא תפקידים בהדרכה פוליטית באתרי תעשייה שונים. בסביבות 2007 מונה לתפקידו הראשון החשוב כמזכיר הוועדה המחוזית של מפלגת הפועלים של קוריאה במחוז צפון פיונגאן. הוא מונה למזכיר הראשי של הוועדה המחוזית של מחוז צ'אגאנג בשנת 2015, ובהמשך היה ליושב ראשו. קים הפך לחבר הוועד המרכזי של מפלגת הפועלים של קוריאה בשנת 2016.

### ראשות הממשלה
ב־10 במרץ 2019, נבחר קים לאספת העם העליונה בבחירות הפרלמנטריות. פחות מחודש לאחר מכן, במהלך המושב הראשון של האספה העממית העליונה ה-14, מונה קים לראש הממשלה, במקומו של פאק פונג-ג'ו. הוא גם נבחר להיות חבר בפוליטביורו ובוועדה הצבאית המרכזית. באוגוסט 2020 הוחלף בתפקיד על ידי קים טוק-הון.

קטגוריה:פוליטיקאים צפון קוריאנים
קטגוריה:ראשי ממשלת קוריאה הצפונית
קטגוריה:צפון קוריאנים שנולדו ב-1939